Maca de Castro

Esperanza Macarena de Castro (Alcúdia, Mallorca,1981) sukaldariak Michelin izar bat, Michelin izar Berde izar bat eta Repsol gidan hiru Eguzki lortuak ditu. Euro-Toques sukaldarien nazioarteko erakundeko presidentea da.

 Ibilbide profesionala 
Ostalaritzan aritzen den familia batetik dator. Arte Ederretako ikasketak hasi bazituen ere, utzi egin zituen, eta Balear Uharteetako Ostalaritza Eskolan trebatu zen. Hainbat egonaldi egin zituen izen handiko chefekin, hala nola Hilario Arbelaitz, Andoni Luis Aduriz, Juan Mari Arzak edo Wylie Dufresne edo Julian Serranorekin.

Carme Ruscalleda sukaldari katalanaren hitzaldi batera joan ondoren erabaki omen zuen sukaldaritzaren munduan sartzea.

2012an, Michelin izar bat eman zioten El Jardín jatetxeari, Alcudiako portuan. 2019an, "hiru Eguzkiak" ere irabazi zituen, Repsol Gidaren sari nagusia. Gainera, Punta del Esten (Uruguai) eta Düsseldorfen (Alemania) jatetxeak martxan jarri ditu.

2020ko udan jatetxe berri bat ireki zuen Palman, Andana, hiriko tren geltoki zaharraren barruan.

Eskaintza gastronomiko sendoarekin, 2023an Son Veri azokaren kudeaketa esklusiboan sartuko zen Mallorcako ekitaldietarako.

 Erreferentziak 

 Kanpo estekak 

Kategoria:Mallorcarrak
Kategoria:Sukaldariak
Kategoria:Emakume sukaldariak